 Guddoomiye ku xigeenka koowaad ee Xisbiga Ucid Cabdinaasir Muxumed Xasan Buuni, ayaa wareysi uu siiyay telifishanka Somalicable waxa uu kaga hadlay in la ilaaliyo hantidii ay lahaayeen wasaaradaha la baabiiyey iyo kuwa lagu daray wasaaradaha kale, isagoo arrintaasi ka hadlayana waxa uu yidhi Madaxweynaha, waxaan kula talinaynaa inuu cid gaar ah u magacaabo inay la wareegaan hantidii wasaaradahaasi, si ayna gacanta uga bixin, oo laga tiriyo oo wixii ay hayeen iyo waxay wareejiyeen laysku eego, waayo Qarankani waxa uu u baahan yahay in ammaanadiisa la ilaaliyo, waxaanay ka mid aheyd ballanqaadyadii Madaxweynaha cusub. 